Stop só die glybaan na die verlede | Netwerk24
Stop só die glybaan na die verlede
Deur Gideon Fourie, Bellville 11 Desember 2019 00:00
In watter stadium gaan die regering se ondersteuners besef hulle stem vir ’n spul hulpelose narre?
En wat daaruit gaan voortspruit, gaan die vorige “freedom fighting” na ’n Sondagskoolpiekniek laat lyk.
Die hele Suid-Afrika moet nóú besluit: Raak ontslae van onbevoegdes, ongeag ras, geslag en kwota. As dit moet, skep ’n nuwe politieke beweging waar almal met insig en logika kan tuis voel. Noem dit wat jy wil – skryf alle ou name en affiliasies af.
Ek weet dit klink na ’n hersenskim, maar om verder aan die huidige bestel te lap en stop, is futiel. Hou op om met die verstokte “revolusie” om te gaan.
As ons nog verder op dié pad aanploeter, is ons terug by apartheid. Dalk in ’n ander baadjie, maar ewe muishondagtig. En wat daaruit gaan voortspruit, gaan die vorige “freedom fighting” na ’n Sondagskoolpiekniek laat lyk.